Source: http://www.epi.sk/clanok-z-titulky/zaradenie-na-pracovne-miesto-po-rodicovskej-dovolenke-akt.htm
Timestamp: 2018-09-21 02:03:35+00:00

Document:
Podľa § 157 ods. 2 Zákonníka práce, ak sa zamestnankyňa alebo zamestnanec vráti do práce po skončení rodičovskej dovolenky podľa § 166 ods. 2 Zákonníka práce, zamestnávateľ je povinný zaradiť ich na pôvodnú prácu a pracovisko. Ak zaradenie na pôvodnú prácu a pracovisko nie je možné, zamestnávateľ je povinný zaradiť ich na inú prácu zodpovedajúcu pracovnej zmluve. Pritom pôvodnou prácou je druh práce vykonávaný pred nástupom na materskú a rodičovskú dovolenku a pôvodné pracovisko je miesto výkonu práce dohodnuté v pracovnej zmluve. Zamestnankyňa a zamestnanec majú právo po skončení rodičovskej dovolenky podľa § 166 ods. 2 Zákonníka práce na zachovanie všetkých práv, ktoré mali alebo ktoré im vznikali v čase nástupu na túto rodičovskú dovolenku v pôvodnom rozsahu; tieto práva sa uplatnia vrátane zmien, ktoré vyplývajú z právnych predpisov, kolektívnej zmluvy alebo z obvyklých postupov u zamestnávateľa.
Z uvedeného ustanovenia Zákonníka práce vyplýva, že uvedený zamestnanec má právo po nástupe z rodičovskej dovolenky na pôvodnú prácu a pracovisko. Ak zaradenie na pôvodnú prácu a pracovisko nie je možné z dôvodu organizačnej zmeny, napr. ak miesto bolo zrušené, zamestnávateľ je povinný zaradiť ho na inú prácu zodpovedajúcu pracovnej zmluve. Ak zamestnávateľ takúto prácu nemá, dá mu výpoveď z pracovného pomeru z dôvodu nadbytočnosti podľa § 63 ods. 1 písm. b) Zákonníka práce.
Odpoveď je uvedená v skrátenom znení.
Celé znenie príkladu z praxe: Zaradenie na pracovné miesto po nástupe z rodičovskej dovolenky
Komentár k § 167 zákona 311/2001 Z. z.
Komentár k § 168 zákona 311/2001 Z. z.
Komentár k § 169 zákona 311/2001 Z. z.

References: § 157
 § 166
 § 166
 § 63
 § 167
 § 168
 § 169